  Тспуктэм: Удмуртиысь тӧролэн но кивалтэтлэн пресс-службазы Майя Бывальцева Удмуртиын Егитъёслэн арзы пумын Ижкарын егитъёслэсь выльдэм центрзэс усьтӥзы. Софья Ковалевская нимо ульчаысь 8 номеро юртэз «Образование» йӧскалык ӵектос улсын «Регион для молодых» огъяросси вожвылъяськонын вормон луонлык сётӥз. Со сярысь элькун тӧролэн но кивалтэтлэн пресс-службазы ивортӥз. Центрлэн нырысетӥ этажаз сиськыны но кенешыны висъетъёс лэсьтэмын, кыкетӥз – творчествоя мастерскойёс, ужан висъетъёс, эктон зал, куинетӥяз – медиастудия, ньылетӥяз – лекторий. Тодэ вайытом, 2023-тӥ арын Удмуртиын вить центръёсты выльдӥзы. Ижкарын сяна, Сарапулын, Глазкарын, Можгаын но Воткаын. 2024-тӥ арын егитъёслы инфраструктураез азинтыны Егитъёсын ужан политикая агентство «Регион для молодых» но «Регион добрых дел» конкурсъёсъя 82 миллион манет федерал субсидия басьтӥз. 29-тӥ толсуре Удмуртилэн шоркараз физкультурая но тазалыкез кыдатонъя «Локомотив» огъетэз усьтӥзы. Россиысь чугун сюресъёс юрттэмен 24x49 быдӟалаем ФОК-ын спортысь шудон амалъёслы зал лэсьтӥзы. Туспуктэм: Удмуртиысь тӧролэн но кивалтэтлэн пресс-службазы  Татын пинал спортсменъёс, параспортсменъёс, спортэз яратӥсьёс, чугун сюрес вылын ужасьёс, Ленин ёросын улӥсьёс спортэн вырыны быгатозы. Спортзалын мини-футболъя, волейболъя, баскетболъя тренировкаос ортчытыны луоз. Тегъёс: Спорт егитъёс Егитъёслэнарзы Ижкар Удмуртия  